From: [**ikosta@albaniandf.org**](mailto:ikosta@albaniandf.org) <[ikosta@albaniandf.org](mailto:ikosta@albaniandf.org)>  
Date: Tue, 27 Feb 2024, 16:50  
Subject: Re: Kerkese per informacion  
To: [kalajaemi@gmail.com](mailto:kalajaemi@gmail.com) <[kalajaemi@gmail.com](mailto:kalajaemi@gmail.com)>

Përshëndetje znj. Kalaja,

Në vijim të kërkesës suaj për informacion, ju bëjmë me dije se:

Fondi Shqiptar i Zhvillimit luan rolin e Njësisë Zbatuese në projektin për ndërtimin e rrugës Shëngjin - Baks-Rrjoll, investim i Qeverisë Shqiptare në zbatim të Marrëveshjes së Huas, lidhur më datë 10.02.2020 mes Republikës së Shqipërisë dhe Bankës Evropiane për Rindërtim dhe Zhvillim, për financimin e Projektit të Konektivitetit të Rrugëve Rajonale dhe Lokale.

Projekti është në fazë zbatimi dhe aktualisht po ecën me ritme të mira pavarësisht vonesave të shkaktuara nga moslirimi i sheshit të ndërtimit për shkak të problemeve sociale me banorët, pronat e të cilëve preken nga projekti dhe vonesave në procesin e shpronësimeve, përgjegjësi e Njësive të Vetëqeverisjes Vendore. Mos lejimi i qarkullimit të mjeteve të rënda në zonat turistike me fluks të shtuar ka çuar në pezullimin e punimeve gjatë sezonit veror, çka ka impaktuar gjithashtu realizimin e projektit.

Sa i përket punimeve të zbatimit, të cilat pritet të përfundojnë brenda muajit Shtator 2024, ju bëjmë me dije se është drejt përfundimit hapja e trasesë për të gjithë gjatësinë e rrugës, po punohet për ndërtimin e veprave të artit si: mure, box-e betonarme, tombino, si dhe po vijon puna për mbushjen e trasesë me material guror dhe çakull.

Ditë të mbarë,